ཉིན་གཉིས་པའི་ཞོགས་པར།ཤོད་དུ་སོང་བའི་སཱུ་སཱུ་ཐོག་ཁར་ཡོང་ནས་ཆའོ་ཆའོ་ལང་ལ་གཏམ་ངན་ཞིག་བཤད་རྒྱུ་ཡོད།ཤོད་ཀྱི་རི་མོ་བ་རྒན་གྲས་པོར་མན་གྲོངས་བཞགཁོང་ལ་གློ་བའི་གཉན་ཚད་ཕོག་ནས་སྨན་ཁང་དུ་གྲོངས་འདུགང་ད་ལྟ་ཤོད་དུ་འགྲོ་དུས།ཁང་བདག་གིས་མི་གླས་ནས་པོར་མན་གྱི་ནང་ཆས་ཟོག་རོ་དེ་དག་དབོར་དུ་བཅུག་སྟེ་ཁང་པ་གཞན་ལ་བོགས་མར་གཏོང་རྩིས་བྱེད་ཀྱིས།དངོས་གནས་མི་བཟང་པོ་དེ་འདྲ་ཞིག་མེད་པ་བྱེད་དུས།ང་ཚོ་ཚང་མ་སེམས་སྐྱོ་ངེས་རེད་འདུགཅེས་བཤད།རྒྱུན་དུ་སྙིང་རྗེ་ཆེ་བའི་ཆའོ་ཆའོ་ཡིས་པོར་མན་གྲོངས་པའི་གནས་ཚུལ་ཐོས་རྗེས།མིག་ཟུང་ལས་མཆི་མ་རྦབ་ཆུ་བཞིན་ལྷུངས།སཱུ་སཱུ་ཡིས་མུ་མཐུད་ནསཤིང་སྡོང་དེར་ལོ་མ་ལྔ་ལས་ལྷག་མེད་པའི་མཚན་མོ་དེར་ངས་རང་གི་གནས་ཚུལ་པོར་མན་ལ་བཤད་པ་ཡིན།ཉིན་གཉིས་པའི་ཞོགས་པར།བདེ་སྲུང་མི་སྣས་རྒྱབ་ཀྱི་སྒོ་རར་སར་འགྱེལ་བའི་སྐས་ཀ་དང་།ཚོན་ཕོར།སྤུ་སྨྱུགཕག་སེ།ད་དུང་མེ་ཤི་ཟིན་པའི་སྣུམ་བཞུ་བཅས་མཐོང་བ་མ་ཟད།པོར་མན་གྱི་གཟུགས་པོ་ཡོངས་སྦངས་ནས་རྐང་ལག་གྲང་མོར་གྱུར་ཏེ་མལ་ཁྲིའི་སྟེང་དངན་པ་འཐེན་བཞིན་ཡོད་པ་མཐོང་།ཚང་མས་དྲག་ཆར་རླུང་འཚུབ་རྒོད་པའི་མཚན་མོ་དེར་པོར་མན་གང་དུ་སོང་མིན་མི་ཤེས་མོད།འོན་ཀྱང་།ངས་ཤེས་ཀྱི་ཡོད།ཁྱེད་རང་གིས་ཀྱང་ཤེས་ངེས་རེད།ཁྱེད་ཀྱི་ཆེད་དུ།ཁོང་གིས་མཐའ་མཇུག་གི་ལོ་མ་གཅིག་པོ་དེ་ལྷུངས་མ་ཐགཆར་རླུང་ལ་མ་འཛེམས་པར་སྐས་ཀ་མཐོ་པོར་འཛེགས་ནས་གྱང་ངོས་སུ་ནམ་ཡང་ཟག་ཐབས་མེད་པའི་ལོ་མ་དེ་བྲིས་སོ།ཁྱེད་རང་གིས་དྲན་གསོས་ཀྱི་འདུག་གམ།ད་བར་ཁོང་གིས་ཕུལ་བྱུང་གི་བརྩམས་ཆོས་ཤིག་འབྲི་འདོད་ཡོད་པ་དེ་ད་ལྟ་དངོས་སུ་ལེགས་གྲུབ་བྱུང་བ་རེད།འོན་ཀྱང་།ཚང་མའི་བློ་ཡུལ་ལས་འདས་པ་ཞིག་ལ་ཕུལ་བྱུང་གི་བརྩམས་ཆོས་དེ་ཁྱིམ་མཚེས་ཀྱི་གྱང་ངོས་སུ་བྲིས་པ་རེདཅེས་བཤད།རྫོགས་སོ།